Αγριανή Σερρών

Η Αγριανή είναι ορεινό χωριό της Περιφερειακής Ενότητας Σερρών με υψόμετρο 620 μέτρα.

Γεωγραφία - Ιστορία
Η Αγριανή βρίσκεται προς τα ανατολικά όρια με την Περιφερειακή Ενότητα Δράμας, στις νοτιοανατολικές πλαγιές του όρους Μενοίκιο. Απέχει 7 χλμ. Β. από τη Νέα Ζίχνη, 34  χλμ. Α. από τις Σέρρες και 47 χλμ. Ν.-ΝΔ. από τη Δράμα. Η παλιά ονομασία του χωριού είναι Κλεπούσνα (που σήμαινε κλειστό μέρος) και έτσι αναφέρεται το 1920 στο ΦΕΚ 2Α - 04/01/1920 να προσαρτάται στην τότε κοινότητα Ζηλιαχώβης (Νέας Ζίχνης). Το 1927 με το ΦΕΚ 7Α - 14/01/1927 μετονομάστηκε σε Αγριανή που προέρχεται από την αρχαία Θρακική φυλή των Αγριάνων που κατοικούσε στο Μενοίκιο και η οποία φημιζόταν γα την πολεμική τεχνική και γενναιότητα των ανδρών της. Σύμφωνα με το σχέδιο Καλλικράτης αποτελεί την Τοπική Κοινότητα Αγριανής  που υπάγεται στη Δημοτική Ενότητα Νέας Ζίχνης του Δήμου Νέας Ζίχνης και σύμφωνα με την απογραφή του 2011 έχει πληθυσμό 295  κατοίκους.
Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 32,612 χμ² (2011).

Πληθυσμός

Προσωπικότητες 
 Γεννήθηκαν στην Αγριανή
 Πέτρος Καπίκης, Έλληνας πράκτορας Μακεδονομάχος
 Γεώργιος Λάζος, Έλληνας Μακεδονομάχος
 Καρυοφίλης Μποζίκης, Έλληνας πράκτορας Μακεδονομάχος
 Παπαπέτρος Φιλιππίδης, Έλληνας ιερέας και πράκτορας του Μακεδονικού Αγώνα

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)  

Χωριά του νομού Σερρών
Δήμος Νέας Ζίχνης